Reklame za njegu kože s razlogom ne prikazuju kožu izbliza.
Ako je i prikažu, to je netaknut, animiran krajolik.
Pravi krupni kadar kože može izgledati uznemirujuće.
Fuj!
Fuj. Što je to?
Čak je i savršena koža grub i ispucan teren,
ispresijecan masnim jarcima i prepun dlaka.
A ta čudna zemlja
neistražen je teritorij.
Znanstvenici misle da su grinje Demodex na licu svakog odraslog čovjeka.
Gotovo su sigurno ukopane u folikulima vašeg lica.
Nisu ni približno same.
Na našoj koži žive golema krda bakterija, gljivica,
čak i sićušnih virusa.
Ovo nije štetna zaraza.
Zapravo, trebamo mnogo mikroskopskih putnika
da održimo kožu zdravom.
No tvrtke za njegu kože pričaju posve drukčiju priču.
Uglavnom, ono što trebate jest ogroman broj proizvoda.
-Gel za čišćenje akni. -Hijaluronska kiselina.
-Krema za mikrooblikovanje. -Čišćenje i maska.
Hidratacija je temelj zdrave kože.
Probudite se s mlađom kožom za samo pet…
Možemo li vjerovati da će ovi proizvodi ispuniti svrhu?
Postoji li tajna zdrave i lijepe kože?
Počnimo s kožom,
promatrajući je s gledišta liječnika.
Ima divnu kožu. To me najviše oduševilo.
Ako održavate kožu čistom, manje je izgleda da ćete oboljeti.
Koža mi je svježa i zdrava
jer sam se vratila osnovama.
Od brade do ušiju.
Od nosnica do sljepoočnica.
Zdrava koža je prekrasna koža.
KOŽA
Najvažnije što stručnjaci žele da znate o svojoj koži jest da je…
Naš najveći organ.
Najveći organ.
Koža je prva i najbolja crta obrane
vašeg imunološkog sustava.
Volim povući usporedbu sa zidom.
Cigle su stanice,
a žbuka su naša prirodna ulja.
Ovaj zid, epiderma,
potpuno se obnavlja jedanput mjesečno.
Nove stanice rađaju se ovdje dolje i izlaze na površinu gdje se ljušte.
Pore koje vidite zapravo su otvori folikula dlake.
Ima ih posvuda na tijelu, ne samo na dlakavim mjestima.
Žlijezde pričvršćene na folikule luče masnu, voštanu tvar zvanu loj.
Pomaže koži da se podmaže i čini je kiselom.
PH vaše kože nije neutralan. Blizu je pet.
Zbog toga se štetne bakterije teže razvijaju.
Ako se vaš zaštitni zid razbije,
strane čestice i mikrobi lakše će prodrijeti.
Imunološki sustav će se aktivirati. Koža će se zacrvenjeti i svrbjeti.
Vojska imunoloških stanica otkrit će i napasti uljeze.
Tu je i najčudesnija osobina vaše kože.
Mnoštvo stvorenja koja je zovu domom.
Milijardama godina prije nas
mikrobi su kolonizirali sve krajeve svijeta.
Od arktičkih ledenjaka,
bazena sumpora
do vulkanskih ispuha na oceanskom dnu.
Kad se napokon pojavila koža,
to je bilo samo još jedno stanište.
Imate trilijune
različitih bakterija, gljivica,
virusa, protozoa,
čak i malih insekata.
Koža ima nevjerojatno brojna različita okruženja.
Vaše je lice masna močvara.
Vaši su pazusi mračne, vlažne prašume.
Vaše su podlaktice suhe savane.
Vaš se mikrobiom formira
kad se rodite.
Odjednom ste napučeni
biomom vaše majke.
To je svojevrstan betonski temelj
koji ćete imati do kraja života.
Dok rastete, nastavlja se razvijati,
oblikovan vašim iskustvima.
Ovisi o mjestu gdje živite, imate li kućne ljubimce,
s kim živite i s kim se redovito susrećete.
Svatko ima jedinstven potpis.
Zadnjih 20-ak godina znanstvenici proučavaju gdje žive određene vrste.
Sad pokušavaju shvatiti što sve te životinjice rade.
Između nožnih prstiju živi bacil
koji jede spoj iz našeg znoja zvan leucin,
što stvara neugodan miris stopala.
Zašto bismo htjeli evoluirati s tim mikrobom
koji proizvodi loše mirise?
Ispostavilo se da je taj bacil
vrlo moćan inhibitor gljivičnih infekcija.
Naša stopala stvaraju mnogo leucina.
Kao da naša tijela priređuju gozbu za te bakterije
da ne razvijemo atletsko stopalo.
Tu je i Staphylococcus epidermidis,
na različitim mjestima po cijelom tijelu.
Obožavamo Staph epidermidis.
Regrutira imunološke stanice
koje zacjeljuju rane i bore se protiv infekcija.
Mogu ubiti patogene bakterije.
To mogu i antibiotici.
Iako su korisne bakterije često kolateralna šteta
i neki patogeni postaju otporni na te lijekove.
To je zastrašujuć trend u svijetu,
posebno u bolnicama.
Laboratorij Julije Oh stvara genetski izmijenjene epidermidise
za napad na najčešću bakteriju otpornu na antibiotike.
Robot za traženje i uništavanje.
Ovaj nabildani epidermidis napada samo kad osjeti taj određeni patogen.
I onda reagira stvaranjem svojevrsnog napalma.
Na kraju, znanstvenici misle da mikrobi
obučavaju naš imunitet da raspoznaje dobro od lošega,
pa reagiramo samo na ono što je zapravo štetno.
Ne znamo što bi bilo bez mikrobioma. Nikad nismo stvorili ljude bez mikroba.
Ali stvorili smo miševe bez mikroba.
Odrastaju bez ikakvih živih mikroba.
Žive u mjehuriću.
Ti miševi imaju razne mane.
Bez obuke mikroba u ranoj dobi, imunološki sustav im je zbunjen.
Mogu ignorirati stvarne prijetnje, pretjerivati s bezopasnim tvarima,
čak i napasti vlastite stanice.
Djeca odrastaju u sve sterilnijim okruženjima,
a sve više njih obolijeva od poremećaja preaktivnog imunološkog sustava.
Ekcemi, alergije, astma, peludna groznica.
Drastično se povećalo.
Ali ne u zemlji Amiša.
Amiška djeca imaju iznenađujuće nisku stopu astme i alergija.
Odrastaju s mnogo braće i sestara,
puno vremena provode vani
i imaju konjušnice
s mnogo različitih životinja, odmah uz kuću.
Izloženi su raznim mikrobima.
To im pomaže da razviju dobro uvježban imunološki sustav.
Tajna zdrave kože
djelomično leži u tome da ne uništite svoj mikrobiom.
Stotinama tisuća godina ljudi ih uglavnom nisu dirali.
Dok nisu stvorili civilizaciju.
Diljem svijeta ljudi su prali kožu vodom,
često u sklopu vjerskih obreda.
Sve ih se više stiskalo po gradovima,
a zarazne bolesti procvjetale su kao nikad dotad.
Sredinom 19. stoljeća
znanstvenici su otkrili krivca.
Mikrobe.
Neki od prvih mikroba koje smo otkrili bili su oni štetni.
Pandemije kolere ubile su milijune ljudi diljem svijeta.
Kuga je zbrisala gotovo trećinu Europe.
A u SAD-u
tuberkuloza je bila krivac za četvrtinu svih smrti.
Pomislili smo da bismo ih možda trebali sprati sa sebe.
Stoljećima smo rabili razne vrste sapuna, uglavnom za čišćenje rublja.
Zdravstveni radnici počeli su se zalagati za redovitu primjenu na koži.
Cilj je ove tehnike smanjiti broj patogenih organizama.
To je poseban razlog zašto se ljudi peru sapunom.
Početkom 20. stoljeća proširio se sapun.
Bilo je sapuna za uljepšavanje, za kupanje,
sapuna za zdravlje…
Svi su zapravo isti proizvod.
Luksuzni sapuni za bogataše
bili su skuplji, ali funkcionalno identični.
Postao je proizvod s markom, a s time su došle i reklame.
Proizvođači sapuna uveli su marketinške trikove aktualne i danas.
Poput preporuka slavnih.
Ovo je preporuka borkinje za ženska prava Elizabeth Cady Stanton.
Ovaj oglas
sa senzualnim zagrljajem
i drskim sloganom
među prvima je dokazao
da seks prodaje.
Ti proizvodi prodavali su osjećaj nadmoći,
bilo spram druge rase
ili drugog staleža.
Oglasi za sapune imali su rasističke karikature.
Ljude tamnije kože prikazivali su prljavima.
Ili divljacima kojima treba sapun za uljuđivanje.
Ljepota je bit sapuna,
a lijepa koža
bila je bijela.
Ako je postojala neka duboko ukorijenjena nesigurnost,
industrija sapuna smislila bi način da je iskoristi i da rješenje.
Sapun bi vam promijenio život.
Bili biste društveno prihvatljiviji.
Zablistat ćete i naći muža.
Tvrtke za sapun stručnim su rječnikom potkrepljivale svoje tvrdnje.
Predstavljale su se kućanicama
financiranjem i produkcijom radijskih drama.
„Sapunice“ su se ubrzo preselile na televiziju.
Proizvođači sapuna Ivory posjedovali su Zvijezdu vodilju sve do kraja 2009. g.
Sapun Ivory, najpoznatiji sapun na svijetu.
Sredinom 20. stoljeća,
bar u bogatim zemljama, svatko je redovito rabio sapun.
Rabili su ga po cijelom tijelu, svaki dan.
Sapun je jednostavna kemikalija.
Može ukloniti nagomilanu prljavštinu civilizacije,
kemikalije koje iritiraju kožu, poput onečišćenja i šminke,
i mikrobe koji uzrokuju bolesti.
Pranje sapunom spasilo je brojne živote,
ali sapun također oštećuje žbuku u zidu
i kvari vašu obranu.
Prilično je lužnat,
pa može promijeniti pH vaše kože.
Kad se previše peremo i čistimo, sprečavamo je da radi svoj posao.
Remetite kemiju svoje kože. Zamijenili ste ulja.
Ako je ulje tlo u kojem raste vaš mikrobni ekosustav,
dovoljno ste ga poremetili da postane malo neujednačen.
Prije nekoliko desetljeća nije se znalo za probleme sa sapunom.
Samo su primijetili da im se koža suši i da ih svrbi.
Industrija je i za to našla rješenje.
Sapun isušuje kožu,
ali Dove vlaži kožu dok se perete.
Dove je sadržavao hidratantnu kremu.
To je stvorilo novu koncepciju
da će vam trebati drugi proizvodi
za neutralizaciju sapuna koji rabite.
Trebate još nešto.
To je otvorilo vrata hrpi drugih proizvoda
osim sapuna.
Godine 1968.
Clinique je objavio program od tri koraka
koji su proglasili nužnim poput pranja zubi.
Neki od starih proizvođača sapuna razvili su se i postali međunarodni divovi.
Na scenu su stupili novi igrači.
Imali smo proboj
južnokorejskih kozmetičkih brendova na Zapad.
I svi su poludjeli za njima.
PROCVAT JUŽNOKOREJSKE KOZMETIKE
ISTOČNO OBEĆANJE
IZ KOREJE
DUŠA SEULA
LICE ISTOKA
Korejsku rutinu njege kože u deset koraka smislila sam davno.
Oko 2015. godine
počela sam primjećivati
da sve više ljudi govori o tom trendu.
Već nekoliko desetljeća
Južna Koreja pokušava povećati izvoz svojih kulturnih dobara.
K-drame,
K-pop
i K-kozmetika.
U Koreji je koža uvijek najvažnija.
Koža im je važnija
od šminke ili mode.
Genijalni su. Rabe sastojke
koje mnogi proizvođači prije nisu uzimali u obzir.
ZELENI ČAJ
VULKANSKA SKORIJA
PUŽEVA SLUZ
SVINJSKI KOLAGEN
PČELINJI OTROV
EKSTRAKT ZVJEZDAČE
MLIJEKO MAGARCA
Znanstvenici još proučavaju moguće djelovanje tih sastojaka,
ali južnokorejski kozmetički proizvodi sjajno su prihvaćeni.
Bili su dobro napravljeni
i povoljni.
Ako tek ulazite u svijet proizvoda za njegu kože,
preporučujem vam osnovne proizvode.
Ako stavljate kremu za sunčanje, šminku, aftershave,
to na kraju dana želite oprati.
Sada postoji hrpa alternativa sapunu.
Sintetički deterdženti i uljna sredstva za čišćenje nježnija su prema žbuci.
-Ipak… -Mnoga sredstva isušuju našu kožu.
Nakon čišćenja remetite pH-ravnotežu.
Tu se uključuju toneri.
Čine kožu zdravije kiselom,
kao što to prirodno čini vaš loj.
I hidratantne kreme popravljanju štetu od čišćenja.
One vraćaju ono što ste uklonili.
Neke hidratantne kreme oponašaju našu prirodnu žbuku.
Kad ste mladi, vjerojatno ne trebate piling.
Vaša se koža dobro zamjenjuje i prirodnim putem.
Kako starite,
proizvodnja stanica kože usporava.
Koža počne gubiti sjaj.
Nakon 40. godine možda ćete jednom tjedno trebati eksfolijaciju.
Tu su i proizvodi protiv akni.
Zapamtite, vaša je koža prekrivena folikulima dlaka.
Mogu ih začepiti loj i mrtve stanice.
Neizbačeno začepljenje zove se zatvoreni miteser.
Izložen zraku oksidira i potamni.
OTVORENI MITESER
U začepljenjima mogu biti bakterije.
Imunološke stanice bore se protiv infekcije,
a mrtve se stanice gomilaju.
To je ono bijelo u prištiću.
Još ne razumijemo sve čimbenike za nastanak akni:
genetiku, hormone, bakterije,
sve što stavljamo na kožu i kako međusobno reagiraju.
Dermatolozi raspravljaju o ulozi prehrane.
Čini se da masna hrana nije problem, ali slatka hrana možda jest.
Ali jedno znamo: prljava koža ne uzrokuje akne.
Kad sam bio tinejdžer, imao sam gadne akne.
Mislio sam
da pranjem sapunom triput dnevno
mogu sprati mikrobe zbog kojih su se bubuljice stvarale.
Očito sam pogoršavao situaciju.
Neki znanstvenici misle da akne treba liječiti dodavanjem bakterija na kožu
za stvaranje uravnoteženog, zdravog mikrobioma.
Riječ anti-aging…
Problematična je.
Zbog nje čovjek automatski pomisli
da je imati bore nešto loše.
Želite starjeti. To je prirodan proces života.
Ispod epiderme nalazi se deblji sloj derma,
protkan bjelančevinama zvanim elastin i kolagen.
Kad se koža rastegne, ova je mreža vraća natrag.
Kako starimo, sve je manje proizvodimo,
pa se koža savija i nabire.
Neki utjecaji ubrzavaju ovaj proces.
Toksini, onečišćenje
i Sunčeve UV zrake koje mogu uzrokovati i rak.
Pigment melanin proizveden u tim stanicama može blokirati neke od tih zraka.
Što više melanina, koža je tamnija.
Ta dodatna zaštita znači da tamnija koža sporije stari.
No ipak trebamo zaštitni faktor jer smo i dalje osjetljivi na Sunčeve zrake.
Za većinu drugih proizvoda protiv starenja nema mnogo potvrdnih dokaza.
Jedino što je znanstveno dokazano dobrim studijama jesu
retinoinska kiselina i retinol.
Oni potiču proizvodnju kolagena,
ali mogu nadražiti kožu i trudnice ih ne smiju rabiti.
Ukratko, vaša koža mnogo toga radi prirodno.
Izbjegavajte prekomjernu uporabu proizvoda koji to kvare.
Česti pilinzi i grublji sapuni
mogu oštetiti vaš zid.
Rabite sredstva s niskim pH-om.
Ako imate problema s kožom,
obratite se dermatologu. Možda se može izliječiti.
Ali ne brinite se zbog par prištića.
Izmišljotina je da se toga moramo stalno rješavati.
Industrija zna kako od nepravilnosti koje nisu medicinski problemi
stvoriti patološka stanja.
Prištići nisu nužno problem.
Kao i prije jednog stoljeća,
reklame za proizvode za njegu kože vrve stručnim riječima.
Najnovije su prebiotik i probiotik.
Ovi proizvodi navodno poboljšavaju mikrobiom kože.
Nemamo dokaze da su ti proizvodi korisni.
Ali čini se da se industrija u jednom
drastično promijenila.
Gledajući današnje oglašavanje,
možemo povjerovati
da je industrija za njegu kože nevjerojatno uključiva.
Ali to je samo privid.
U kontaktu sam s mnogim proizvođačima.
Na putu njihova proizvoda
od smišljanja
do dolaska na policu,
bijelci su jedini koji sudjeluju u tom putovanju.
Kad je Dove 2017. godine objavio ovu reklamu,
neki su vidjeli ružne odjeke prošlog vremena.
Dove se ispričao i uklonio reklamu.
Ali Doveova matična kompanija Unilever prodaje proizvode za izbjeljivanje kože.
Brojni su veliki brendovi
razvili kreme za posvjetljivanje kože
i godinama ih prodaju.
Nakon smrti Georgea Floyda
i silnih prosvjeda diljem svijeta
umjesto da te proizvode maknu s tržišta,
samo su im promijenili imena.
Ništa nije riješeno.
Što je poruka?
Bjelje je bolje.
Poručuju nam da trebamo imati svjetliju, čišću, rosnu,
sjajnu kožu bez pora.
I da za to trebamo još proizvoda.
Na kožu nanosimo previše proizvoda.
Ako smo zdravi čineći manje,
zašto ne činimo manje?
Rabim samo vodu.
Uvijek perem ruke. Dobro ih operem sapunom,
ali za ostatak tijela rabim samo vodu.
Naviknete se na osjećaj, a i tijelo vam se pomalo prilagodi.
Ajme!
Kod mene to ne bi prošlo.
Mislim da bi mi koža poludjela.
Nijednoj koži ne treba 15 proizvoda,
ali nijednoj ne treba ni samo tri proizvoda.
Zapamtite, na kožu ne utječu samo proizvodi.
Koža je svjetionik našeg cjelokupnog zdravlja.
Kako spavamo, kako jedemo, koliko smo pod stresom.
Hidriranost, vježbanje, boravak na otvorenom.
Svi ti čimbenici utječu na izgled vaše kože.
Postoji mnogo različitih načina za ispravnu njegu kože.
Mnogo je načina da se to radi kako treba.
Jedinstveni ste. Evoluirali ste sa svojim mikrobima.
Njega kože može biti zabavna za otkrivanje tog jedinstvenog dijela sebe.
I…
postoji mnogo načina da budete normalni.
Prijevod titlova: Tomislav Šimunić